Naaskelsabad ajavad mind hulluks! | Perearst | Arsti nõuanded | Küsi nõu Eesti tipparstidelt! - Kliinik.ee\nNaaskelsabad ajavad mind hulluks! 23.04.14 / Perearst\nAvastasin lapsel nädal tagasi naaskelsabad!Terve pere tegi läbi ussirohu kuuri,nüüd nädala möödudes ehk täna võtsime uuesti rohtu!elektri ja vee arved on pesude pesemisest üüratud!Kas tõesti pean kuu aega jutti kogu aeg voodipesud iga päev pesema....aluspesust muidugi saan aru!!Olen nõrganärviline parasiitide koha pealt..ei suuda uinuda ja kardan usse meeletult!Närvidest pole enam midagi järgi.tunnen kogu aeg ka endal usse ja ei suuda nii edasi elada!!!Kuidas neist kindlalt vabaneda ja sellest hirmust nende vastu..kas on selleks olemas ka kindlad psühholoogid kelle poole pöörduda?Kas suguühtes on soovitav olla(kujutan juba eos ette,et nad siis mul ka tupes)kardan abielu pärast ka kuna ei julge meest puudutadagi(isegi suudelda ei julge)tunnen vastikust kuna mul ussid äkki ikka veel!küsin perearstilt kraapeproovi pulgad!tahan teha mitmel päeval proovid,aga elan 25km kaugusel kohast kuhu proovid saab viia,kas on mingi võimalus,et ma ei pea iga päev sõitma ja viima neid proove või saab äkki hoida külmkapis või kuidagi,et korraga mitme päeva omad viia???\nMõistan muret. Küllap on põhiprobleem psüühhilises vapustuses. Ei usu, et teil oleks mõni ussike, tõenäoliselt naaskelsaba veel soolestikus alles. Hingerahu mõttes peaks ära tegema üle päeva 3 järjestikust proovi, kui need on puhtad, siis on kindel, et usse enam pole. Korda peaks tegema ka küüned ja tegema ussitõrjet koertele-kassidele, kui need on olemas. Eks proovide tegemine on igal pool veidi isemoodi. Hea on kui saaks pulgaproovi võtta öösel või hommikul enne kakamist, proovipulka peaks pühkima pärakukurdudes. Ravi võiks korrata 2 nädala möödumisel uuesti.\nLisan allpool lõigu ühest varem koostatud artiklist sellel teemal.\nNAASKELSABA EHK LINALUUUSS parasiteerib inimese jämesooles, uss on valkjat värvi, pikkusega 0,5-1 cm, läbimõõduga u. 1mm, meenutades kapronnöörijuppi või nuudlit. Ussimuna allaneelamisel areneb seedetraktis sellest vastne ehk larv, seejärel valmis isend. Nugiline on väga levinud, esinedes u 20% laste vanuserühmas, kuid ka täiskasvanutel. Haiguse meditsiniline termin on enterobiaas.\nNAKATUMINE JA ARENG\nEmane naaskelsaba muneb ööpäevas tuhandeid mune limaja-kleepuva kogumina pärakupiirkonna limaskesta-nahavoltidesse. Sellega kaasneb sügelustunne, sügamisel kanduvad ussimunad kätele, sealt edasi taas haige suhu ja seedetrakti, toimub enesenakatamine. Munad on nakkusohtlikud u. 1 kuu, need levivad inimeselt inimesele kergesti käte, toidu, mänguasjade, voodiriiete, tarbeesemete või tolmuga. Tolmu sissehingamisel satuvad munad suu ja neelu limaskestale, sealt edasi seedetrakti. Mune võivad edasi kanda lemmikloomad, kärbsed ja prussakad.\nPeale nakatumist tekivad haigustunnused umbes 2 kuu möödudes. Haiguse juhtivaks tunnuseks on pärakupiirkonna sügelus ja lööve, tüdrukutel võib esineda välissuguelundite põletik. Harva võib tekkida ussripikupõletik e. apenditsiit.\nKahtlusel võib lapsevanem ööajal ettevaatlikult uurida taskulambi valgel väikelapse pärakupiirkonnas toimuvat. Arsti poolt küsitlus vaevuste osas, lööbe ja sügamisjälgede hindamine. Parasiidiosiste ja munade otsimine mikroskoobi all väljaheites ja anaalkaapes e. päraku limaskesta nn. pulgaprooviga. Ussimunade kogumine linase riide ribale, see kinnitatakse õhtul teibiga piki tuharavagu, hilisem analüüs. Ussimunade puudumine ei välista parasiitide olemasolu, tavaliselt korratakse analüüsi 3 korda.\nUssimunade leidmisel analüüsis või iseloomulike sümptomite olemasolul määratakse ravim ühekordse annusena, alla 2 a. lastel on selle annus pool täiskasvanu annusest. Enne ravi alustamist tehakse kodus põhjalik märgkoristus, kodutolmu eemaldamine vältimaks taasnakatumist. Ravitakse kõiki pereliikmeid korraga, isegi kui puuduvad vaevused. Ravim toimib nugilisele, mitte munadele, seetõttu antakse haigestunule 1-2 nädala möödudes täiendav ravimiannus. Tuharapiirkonna sügelust vähendavad salvid. Ülioluline on enesenakatamise vältimine- küünte hooldus, kätepesu, voodilinade ja ihupesu vahetus.


Vabaturu aktsiad on atraktiivsed\nNeljapäeval, 22. augustil, kaubeldi Tallinna börsil 6 erineva väärtpaberiga (5 aktsiat ja 1 võlakiri). Kokku tehti 40 tehingut, mille käigus vahetas omanikku 65 680 väärtpaberit. Päevakäive oli 3 439 727,50 krooni.\nKõigi börsi põhinimekirjas noteeritud aktsiate hind eile langes. Suurima kukkumise tegi läbi Ühispanga aktsia (-0,91%), järgnesid Hoiupank (-0,74%) ja Forekspank (-0,30%). TALSE indeks langes 0,33 punkti (0,35%) 95,96 punktile.\nPalju huvitavam ja atraktiivsem tundub praegu olevat börsi vabaturg. Viimastel päevadel on seal eeskätt silma paistnud Eesti aktsiaturu suur lemmik -- Tallinna farmaatsiatehase aktsia, mille keskmine hind tõusis eile 4,53% 35,45 kroonile. Vabaturul tehti eile veel tehinguid Norma ja Saku õlletehase aktsiaga. Esimene neist kallines viimasel kauplemistunnil jõudsalt -- noteeringud tõusid 20,65 ja 20,90 kroonile (eile 20,35--20,45 kr).\nUsinalt aktsiaid müünud ELMO juht lahkub juhatusest


Kuidas teha Towelie Ehted - Tips for you - Tipsed.Com\nKuidas teha Towelie Ehted\nArmastusväärne iseloomu Objekte Comedy Central South Park, Towelie teeb Tähevärava mitu hooaega seeria.Teades, kuidas teha Towelie kostüüm saab naerda oma järgmisel kostüüm pool.Samuti näitab oma loomingulist poolt ja armastus karikatuurid ja popkultuuri.Täiskasvanutele, kes soovivad osaleda kostüüm-pidulikud, et Towelie kostüüm on kindel, et tuua teile palju tähelepanu, kas see on Halloween ja sa käivad Southpark fänn poole.\nWhite tunda rulli\nBlack tunda rulli\n20-tolline siidist nööri\nHinnavahe suur saunalina eessa vertikaalselt.Towlie on taevasinine rätik valge triibud üleval ja all.Vali 60-tolline pikk 3-jalga lai saunalina.\nVaata pilti Towlie inspiratsiooni ja juhtida oma silmad suur tükk valget tunda mõõtes 12-by-12 tolli.Tee oma silmad umbes 8 tolli pikk 11 tolli lai.Lõigatud ülevaate oma silmi.\nlõigatud täisnurkse kolmnurga kuju musta tunda lehel.Tee kolmnurga 6 tolli mõlemal küljel.Lõigake kaks väikest ringi musta tundsin samuti, 2 tolli läbimõõduga iga.\nlõigatud neljaks ruudu tükki valge tundsin mõõtmine 2-by-2 tolli iga.\nPigista line liimi mööda kontuuri valge tundsin silmade kuju.Järgida liimitud pool silma kuju kesklinnas rätik umbes 12 tolli pealtpoolt.Liimi must ring vildist põhja keskele kummagi silma piirkonnas.See loob Towelie pupillid.\nLiimi täisnurkne kolmnurk, mille punkt allapoole, umbes 4 tolli otse all silmi.Kanna neli valget ruutu ülaosas sisemisel äärel must kolmnurk.See loob tema hambad ja naeratus.Lase rätikuga kuivaks tund.\nKeera rätik üle ja kohaldada 1-tolline lai dot liimi igal nurgal tippu rätik.Kandke üks ots siidist nööri iga dot ja hoida neid oma kohale kindlalt üks minut.Lase rätikuga kuivaks veel üks tund.\nKuidas hallitusseente päikest


Sputnik mobiilirakendus on saadaval ka eesti keeles\n10:42 10.03.2016 (Uuendatud 07:29 14.03.2016) lühendatud link\nSputnik mobiilirakendus iOS ja Androidi platvormidele on nüüdsest saadaval ka eesti keeles.\nTALLINN, 10. märts — Sputnik pressiteenistus. See võimaldab nutitelefonide kasutajatel 24/7 režiimis lugeda uudiseid, vaadata pilte ning kuulata raadiosaateid kümnetes maailma keeltes.\nLisaks eestikeelsele rakendusele on Sputnik rakendus kättesaadav ka serbia, inglise, itaalia, poola, abhaasi, portugali, hiina, jaapani, saksa, prantsuse, hindi, kirgiisi, türgi, vietnami, valgevene, dari, taani, korea, kurdi, norra, puštu, pärsia, soome, rootsi, urdu, araabia, aserbaidžaani, gruusia, moldaavia, usbeki, läti, tadžiki ja vene keeltes. Sputnik rakenduse saab tasuta alla laadida App Store ja Google Play kauplustest.\nLisaks päevauudistele saavad Sputnik uue rakenduse omanikud lugeda ka ekspertide analüüse ja kommentaare aktuaalsetel teemadel ning vaadata infograafikat. Mistahes infot saab kohe ka sotsiaalvõrgustikes jagada kasutades sinna sisse ehitatud teenuseid. Sputnik uues tootes on kasutatud kõige uuemaid arendusi, kasutajaliides on muutunud selgemaks ja mugavamaks ning rohked seadevõimalused rahuldavad kõikide iOS ja Androidi platvormide kasutajate vajadusi. Rakendus töötab kõikides iOS 6.0 ja uuemates ning Android 4.0 ja uuemates nutitelefonides ühildudes nende operatsioonisüsteemidega.\nSputnik on uudisteagentuur ja raadio multimeediainfosüsteem esindustega kümnetes riikides. Sputnik koosseisu kuuluvad veebileheküljed, analoog- ja digitaalraadiojaamad, mobiilirakendused ning oleme esindatud ka sotsiaalvõrgustikes.\nAlla laadida rakendus iPhone'le >>\nAlla laadida rakendus Android'ile >>


K-rauta ootab võistlema 25.juulil\n25. juulil on kõik K-rauta sõbrad oodatud taas kolmapäeva golfiväljakul veetma. Võistlussarja neljas etapp algab Sea Course'il startidega kl 14:00, mehed teevad seekord avalöögid kollastelt ja naised punastelt tiidelt.\nK-rauta sarjas mängitakse kokku 5 etappi + finaal. Igal etapil saavad kõigi kolme võistlusklassi 14 parimat mängijat punkte, mille alusel selgitatakse 19. septembril ka sarja üldvõitjad. Arvesse lähevad 3 parima etapi punktid, finaalvõistlusel antakse 10 parimale igast võistlusklassist 10 lisapunkti.\nKolme võistlusetapi järel juhib Tahan Saada Singliks gruppi Heigo Soppe, kes on kogunud 44 punkti. Teisel kohal on Reigo Tomingas (36 punkti) ja kolmas Marina Kruger (30 punkti). Edasijõudnuist on esikohal Ülle Ehrpais (43 punkti), teisel kohal Kaido Hint (39 punkti) ja kolmas Ülo Polli (30 punkti). Singlite grupis on liider Mait Schmidt, kes kogunud 52 punkti, teisel kohal Harly Soppe (48 punkti) ja kolmas on Heinu Klaas, kellel kogutud 30 punkti.\nVaata edetabelite hetkeseisu siit:\nK-rauta HCP löögimängusarja neljandale etapile on võimalik registreeruda 24. juulini Golfboxis.


TK susteemi kaubandus - Kirjutage oma ülevaade\nUmbes nagu Meie eesmärk on teha kindel, et teil on õnnelik ostja ja meeldiv shopping koos meiega Me saame aru, muresid ja pettumusi, võite on, ja teeme meie ettevõtmine probleemide lahendamiseks. Kasutamine: hambaarsti tsirkooniumoksiid plokid on loomise kroonid, sillad, täidised ja vineerist fikseeritud osaline protees. Tere tulemast kontakt Sophia vabalt kui on mõni küsimus\nIsostaatilised pressitud, tagab kõik osad on ühtlane tihedus ja kokkutõmbuvus jaotus. Kettad on serv hiied vaja freespink.\nTäpsem mõõtkava püsiv ja järjepidevuse mõõtkava vahel, on iga partii. Usaldusväärne, kontrollitav, korduvkasutatavad tootmisprotsessi veenduge, et sama kvaliteediga. Lihtne lõigata, nr portselan puruneb, vähem sissekannet.\nIgal kettal on oma ean-ja mõõtkava trükitud. Kasutamine: hambaarsti tsirkooniumoksiid plokid on loomise kroonid, sillad, täidised ja vineerist fikseeritud osaline protees. Lõpliku paagutamine temperatuur on kraadi Celsiuse järgi.\nKontrolli määr temperatuur climbe jooksul 8 kraadi minutis ja veenduge, et raamistik on täielikult jahtunud toatemperatuurini enne selle TK susteemi kaubandus. Transport, teisaldamine ja ladustamine, palun vältida vägivaldne väljapressimine, vibratsiooni ja kokkupõrke.\nTa võtab vastu viimase mikro-ja elektroonilise tehnoloogia ja uued elektrilised osad ja suure jõudlusega temperatuuri ja niiskuse andur, ja tõhusalt tagab stabiilsuse ja usaldusväärsuse ja töökindluse toote jõudlust. Peamised tehnilised näitajad: 1. Temperatuuri vahemik: kraadi Celsiuse järgi 2. Väljund kanalid: 9-channel üle temperatuuri, temperatuuri kontroll, madal temperatuur, pööra munad vasakule, pööra munad õigus, niiskuse kontroll, alarm fänn ja valgus.\nTere tulemast kontakt Sophia vabalt kui on mõni küsimus Tere tulemast meie laos: Märkus: Minu kallis klient, palun jätke meile oma täieliku õige nimi ja aadress, kui tellimuse esitamistjuhul, kui pakett saadetakse tagasi. Kui pakett saadetakse tagasi, sest sa jätad mulle vale aadress,me ei saa võtta tollimaksu.\nMa ei saa läbi Tolli Maks, ja ma ei ole vastutav, kui pakend on blokeeritud Tolli, nii et palun kontrollige oma Riigi Poliitika kui kaup lubatakse importida. I f see on, Kaug-Ala Tasu vaja, et olla tasulised.\nPäritolu: Yiwu: Zhejiang Hiina Mandri Traadita isikuotsingu süsteem on laialdaselt teeninduspiirkonnas. See koosneb tabel nuppu külaline kasutamise ja signaali vastuvõtja kelner või ettekandja kasutada. Kui külastaja peab mis tahes teenuse, ta lihtsalt vajutage nuppu lähedal teda, tema või tema laua number, mis näitab ekraan märku, muusika või heli. Nii teenindajad võiksid pakkuda teenust väga õigeaegne.\nRipplaeplaat Ecophon Hygiene Performance Wall, 40mm - Tandem Kaubandus\nSüsteem KSG-7 @ Flint kaubandus\nCMC T15 valge peatala * 30/p - Voller Kaubandus


Prügisorteerimiskapp Fahrenheit, sahtel, valge, prüginõu, kast 21 l | AJ Tooted Eesti\nPrügisorteerimiskapp Fahrenheit, sahtel, valge, prüginõu, kast 21 l\nVaikselt sulguv kaas ja sahtlid\nTerviklik sorteerimiskapp eemaldatava sisekonteineri ja plastikkastiga jäätmete lihtsaks ning mugavaks ladustamiseks. Kapp sobib hästi avalikesse ruumidesse, nagu näiteks sööklasse või kontorisse. Sorteerimiskapp kuulub Fahrenheit-i tooteseeriasse, tänu millele saab erinevaid mooduleid lihtsalt omavahel kombineerida.\nJäätmete sorteerimine võib olla väga mugav! Prügisorteerimiskapp on praktiline mööbliese, mis sobib jäätmete ladustamiseks enamikes ruumides, nagu näiteks kontoris, sööklas, paljundusruumis jne. Eemaldatav sisekonteineri ja plastikkastiga moodul tagab teile mugava terviklahenduse. Vaikselt sulguvad kaas ja sahtlid aitavad vältida häirivat müra. Tänu eemaldatavale konteinerile ja plastikkastile on prügikapi tühjendamine kiire ja lihtne. Erinevaid mooduleid kombineerides saate luua vajadustele vastava terviklahenduse. Tugeva konstruktsiooniga kapp on valmistatud vastupidavast laminaatkattega mööbliplaadist, mida on lihtne puhastada.\nKarpide kogus: 1\nKaal: 40,6 kg , 41,3 kg


Merko Ehitus: Auditeeritud majandusaasta aruanne 2018 | Adaur.ee: kinnisvaraturg peopesal\nSildid: aktsia, arendaja, arendus, äripind, Baltikum, Eesti, ehitaja, ehitus, ehitusmaht, ettemaks, ettevõte, haldus, hind, hoone, hotell, investeering, kahjum, kasum, kaubandus, kaubanduskeskus, keskkond, kinnisvara, kodu, kohus, kohustused, kontroll, koostöö, korter, kvaliteet, laen, leping, maa, maja, majanduskasv, Merko, objekt, omanik, ostja, pere, põhivara, portfell, professionaal, projekt, Rail Baltic, riik, sääst, sektor, Tari, taristu, tellija, töötajate arv, tootlus, tulu, tulumaks, väärtus, Väli, võlg\nASi Merko Ehitus 2018. aasta majandusaasta konsolideeritud auditeeritud finantstulemused ei ole võrreldes 14. veebruaril 2019 avaldatud esialgsete tulemustega muutunud.\nBalti riikide ehitussektor jätkas 2018. aastal tõusuteel ning oli üks peamisi majanduskasvu mootoreid. Ehitusturu kasvust saime osa ka meie – kontserni müügitulu kasvas üle 30 protsendi ja ületas esmakordselt 400 miljoni euro piiri. Erakordselt suurtele ehitusmahtudele ja kiirele kasvule oli laotud vundament mitu aastat tagasi sõlmitud suuremahuliste ehituslepingute näol. Eelmise aastaga samas mahus suurobjekte – kaubanduskeskusi, büroosid, hotelle ja ühiskondlikke hooneid – üle terve Baltikumi ei ole meil varem korraga ehituses olnud.\nHea meel on sellest, et müügitulu kiire kasvu kõrval säilitasime kasumlikkuse – kontserni puhaskasum kasvas samuti enam kui 30 protsenti ja omakapitali puhastootlus ületas 15 protsenti, mis on viimase kümnendi parim. Heade tulemuste taga on meie töötajate panus ja professionaalsus, samuti oleme tänulikud tellijatele ja koostööpartneritele, kes on meid usaldanud.\nEhitus on projektipõhine äri, kus sõltume otseselt turu tellimuste mahust. Vaadates tulevikku, tuleb tõdeda, et ehitusturu kiire kasvu periood on läbi ja ees ootab stabiliseerumine, võib-olla isegi langus. Viimastel aastatel on Balti riikides ehitatud suurel hulgal uusi ärihooneid ja turule lisandunud äripindade mahu seedimine võtab oma aja. Samuti on ehitus muutunud märkimisväärselt kallimaks, muuhulgas kiirest palgakasvust tulenevalt. See on teinud kinnisvaraarendajad uute projektide käivitamisel ettevaatlikumaks. Ehitustellimuste mahu vähenemist tajusime selgelt juba 2018. aasta esimeses pooles ning kontserni ehituslepingute portfell vähenes aastaga ligi kolmandiku. Oleme ehitusturu kohanemiseks valmis ja meie peamine fookus on kasumlikul tegutsemisel. Ehitusturul jääb nii ühiskondlike hoonete kui taristu valdkonnas oluliseks tegijaks riik, ning saab näha, mis juhtub ehitusturuga 2–3 aasta pärast, kui peaks käivituma Rail Baltica ehitus.\nEhituse peatöövõtu kõrval oleme fookust nihutanud veelgi enam korteriarenduse suunas. Merko kui kodude arendaja ja ehitaja kaubamärk on jätkuvalt tugev kõigis Balti riikides. Eelmine aasta oli märgiline ka selle poolest, et alustasime kolmes Balti riigis kokku enam kui 1000 uue korteri ehitusega. Seda on ligi kaks korda enam kui viimastel aastatel.\nOleme kindlad oma võimekuses luua kvaliteetset, kaasaegset elukeskkonda nii väiksematele kui suurematele peredele , noortele ja eakamatele, nii jõukamatele kui säästlikumatele koduostjatele. Meie korteriarenduse äri on pika perspektiiviga – oleme valmis investeerima ja pakkuma ostjate poolt nõutud kortereid nii turu tõusu- kui stabiilsemas faasis.\nMerko hindab kvaliteeti ja usaldusväärsust. Tahame ehitada paremat tulevikku nii oma põhitegevuse kaudu kui laiemalt ühiskonda panustades. Jätkame koostööd partneritega, kes jagavad meiega samu eesmärke ja väärtusi.\n2018. AASTA LÜHIÜLEVAADE\n2018. aasta puhaskasum oli 19,3 mln eurot (2017: 14,7 mln eurot), kasvades 31,6%, võrreldes eelmise aastaga. Emaettevõttele kuuluv puhaskasumi marginaal püsis 4,6% tasemel (2017: 4,6%). 2018. aasta kasum enne makse oli 19,8 mln eurot (2017: 18,8 mln eurot), mis andis maksustamiseelse kasumi marginaaliks 4,7% (2017: 5,9%).\n2018. aasta müügitulu oli 418,0 mln eurot (2017: 317,6 mln eurot), mis on võrreldes eelmise aastaga suurenenud 31,6%. Väljaspool Eestit teenitud müügitulu osakaal moodustas 2018. aastal 51,5% (2017: 39,9%) ning Eestis teenitud müügitulu osakaal oli 48,5% (2017: 60,1%).\n2018. aastal müüdud korterite arv (482 tk, sh 131 ühisprojektis) kasvas 23,0% (2017: 392 tk, sh 17 ühisprojektis). See oli tingitud ühisprojektis müüdud korterite arvu kasvust. Samas vähenes omaarenduste korterite müügitulu (41,3 mln eurot), võrreldes eelmise aastaga (2017: 47,1 mln eurot). Müügitulu vähenemist põhjustas lisaks 2017. aastaga võrreldes madalam keskmine korteri hind.\n2018. aastal sõlmisid kontserni ettevõtted uusi lepinguid kogumahus 246,4 mln eurot (2017: 334,9 mln eurot) ning seisuga 31. detsember 2018 oli kontserni teostamata tööde jääk 229,0 mln eurot (31. detsember 2017: 344,4 mln eurot).\nAruandeperioodi lõpus oli kontsernil rahalisi vahendeid 40,0 mln eurot ning omakapital 131,8 mln eurot (48,9% bilansimahust). Võrreldavad andmed 2017. aasta lõpu seisuga olid vastavalt 39,2 mln eurot ning 130,2 mln eurot (47,0% bilansimahust). Seisuga 31. detsember 2018 oli kontserni netovõlg 4,2 mln eurot (31. detsember 2017: 20,1 mln eurot).\nJuhatus teeb ettepaneku maksta aktsionäridele 2019. aastal eelnevate perioodide kasumist dividendidena välja 17,7 mln eurot (1 euro ühe aktsia kohta), mis annab 2018. aasta dividendimääraks 92%.\n2018 2017 MUUTUS\nMüügitulu mln eurot 418,0 317,6 +31,6%\nÄrikasum mln eurot 19,9 19,5 +1,7%\nÄrikasumimarginaal % 4,8 6,2\nEmaettevõtte omanike osa puhaskasumist mln eurot 19,3 14,7 +31,6%\nPuhaskasumimarginaal % 4,6 4,6\n31.12.2018 31.12.2017 MUUTUS\nOmakapitali määr % 48,9 47,0\nTöötajate arv inimest 764 757 +0,9%\nMüügitulu 418 011 317 598\nMüüdud toodangu kulu (384 962) (286 747)\nBrutokasum 33 049 30 851\nTurustuskulud (3 285) (3 215)\nÜldhalduskulud (12 304) (11 289)\nMuud äritulud 3 527 3 793\nMuud ärikulud (1 115) (601)\nÄrikasum 19 872 19 539\nFinantstulud 8 4\nFinantskulud (696) (849)\nKasum (kahjum) tütarettevõtte müügist, likvideerimisest (62) 14\nKasum (kahjum) ühisettevõtetelt 653 64\nKasum enne maksustamist 19 775 18 772\nTulumaksukulu (375) (3 020)\nPerioodi puhaskasum 19 400 15 752\nsh emaettevõtte omanike osa puhaskasumist 19 343 14 694\nmittekontrolliva osaluse osa puhaskasumist 57 1 058\nValuutakursivahed välisettevõtete ümberarvestusel (6) (74)\nPerioodi koondkasum 19 394 15 678\nsh emaettevõtte omanike osa koondkasumist 19 324 14 637\nmittekontrolliva osaluse osa koondkasumist 70 1 041\nPuhaskasum emaettevõtte omanike aktsia kohta (tava ja lahustatud, eurodes) 1,09 0,83\n234 377 233 967\nÜhisettevõtete aktsiad või osad 732 79\nMuud pikaajalised laenud ja nõuded 10 391 17 163\nEdasilükkunud tulumaksuvara – 5\nTags: aktsia, arendaja, arendus, äripind, Baltikum, Eesti, ehitaja, ehitus, ehitusmaht, ettemaks, ettevõte, haldus, hind, hoone, hotell, investeering, kahjum, kasum, kaubandus, kaubanduskeskus, keskkond, kinnisvara, kodu, kohus, kohustused, kontroll, koostöö, korter, kvaliteet, laen, leping, maa, maja, majanduskasv, Merko, objekt, omanik, ostja, pere, põhivara, portfell, professionaal, projekt, Rail Baltic, riik, sääst, sektor, Tari, taristu, tellija, töötajate arv, tootlus, tulu, tulumaks, väärtus, Väli, võlg\nUuem uudis: Scandium Kinnisvara: Naised investeerivad ühe enam üürikinnisvarasse ››\n‹‹ Vanem uudis: Kohtulahend: Juurdepääsu eest tasu määramine


Pat Metheny: musitseerimise ürgne tung - Eesti Ekspress\nPat Metheny: musitseerimise ürgne tung\nKümnes kategoorias kakskümmend Grammy auhinda võitnud kuulus kitarrist Pat Metheny on üks Jazzkaare peakülalisi. Kolleegi küsitleb silmapaistev eesti džässkitarrist Ain Agan.\nFoto: www.splashnews.com / All Over Press\nOled Euroopas sadu kontserte andnud, aga Eestisse tuled esimest korda. Kas see on sinu jaoks rutiin või ootad Tallinna kontserdilt ja publikult midagi uut, erilist?\nOlen Tallinna tulemisest tõeliselt elevil. Olen alati tahtnud seda kohta külastada ja seal esineda, ja see on võtnud tõesti palju aega. Mul on õnn, et saan mängida kõikjal maailmas ja nüüd lõpuks ometi ka Eestis.\nSa oled olnud meilivahetuses ühe eesti lauljannaga ja üks eesti kitarrimängija on osalenud sinu workshop’is. Mida sa tead eesti muusikast, muusikutest?\nOlen selles mõttes vist tüüpiline, et suur eesti helilooja Arvo Pärt on minu jaoks oluline. Huvitav on aga see, et mu vanema poja esimese klassi õpetaja New Yorgis oli Eestist ning paar aastat oli tema klassikaaslaseks Kristjan Järvi poeg Lukas Järvi. Ma tõesti ootan kohtumist Eestiga.\nOled teinud koostööd paljude suurte kitarrikunstnikega, nagu Derek Bailey, Jim Hall, John Scofield. Kellega plaanid veel seda teha ja kas see võiks olla eesti kitarrimängija?\nHoolimata sellest, et olen aastate jooksul teinud palju koostööd paljude muusikutega, olen ma üsnagi tõrges koostööd tegema – ma pean enne tugevasti tundma midagi erilist. See on harva seotud instrumendiga, see sõltub rohkem isiksustest ja helidest, mida nad oskavad luua, ja oluline on ka see, et nad seda oskavad.\nKunagi ütles mulle New York Voicesi laulja Darmon Meader, et kuigi ta on käinud eri koolides, peab ta ikkagi oma parimaks õpetajaks suure hulga mitmesuguse muusika kuulamist.\nLähen veelgi kaugemale ja ütlen, et tegelikult on asi suhtlemises suurte muusikutega ja nende kuulamises, mida iganes nad teevad, kui nad musitseerivad ja sina koos nendega. Niimoodi – laval – ma õppisin. Ja õpin veel praegugi, see on üks põhjus, miks ma nii palju aega kontsertreisidel olen. Miski pole minu jaoks nii õpetlik kui tõeliselt heade muusikutega koos mängimine.\nOled küll salvestanud džässmuusikute “kohustuslikud” lood, nagu “All the Things You Are” ja “Giant Steps”, aga sa pole oma karjääri jooksul kuigi palju džässi standardrepertuaari plaadistanud? Miks?\nOlin vist peaaegu kakskümmend aastat muusikas tegutsenud, enne kui vähemalt ühe neist sisse mängisin. Kuigi seda muusikat olen mänginud pikka aega ja tunnen arvatavasti paremini kui midagi muud. Tundsin, et enne kui mul pole midagi tõeliselt unikaalset neile ja teistele samasugustele lugudele lisada, pole salvestamisel erilist mõtet. Muidugi, see on iseenesest alati lahe ja teatud mõttes on ainuüksi selles iva. Ilmselt on see kõige vähem dokumenteeritud aspekt minu loomingust. Võib-olla muudan seda kunagi.\nNeed kitarriunisoonid vokaaliga (Bona, Hamilton, Aznar, Ledford) tekitavad sinu kompositsioonides erilist pinget. Kuidas sündis ja arenes Pat Metheny Groupi kõlapilt?\nKui mõtlesin välja, mida ma bändi sound’ist saada tahan, siis oli seal oma osa elektroonikal. Ma tõesti ei leidnud metsasarvemängijat, kes oleks minu soovide jaoks see õige, kuid ma tundsin, et vajan ansambli kõla balansseerimiseks hingamisega seotud elementi. Ja kohe kohtusin Pedro Aznariga, kes tõepoolest suudab laulda kõike, mida ma kirjutan. See oli hea kokkusattumine, kuigi mitte sound, mida otsiti.\nMäletan sinu kontserti Stockholmis 2002. aastal, kus mängisid Pat Metheny Groupiga. See on senini üks minu elu suurema energiaga kontserte. Kas sul on plaanis veel selle koosseisuga kunagi tuurile minna või on Unity Group, kellega sa ka Tallinnas esined, see tippkoosseis ja parimad muusikud, kellega saad teha sellist muusikat, nagu oled unistanud?\nMinu jaoks on kõik üks kulgev tee. Ma ei tee vahet sel perioodil ja tol perioodil, sellel või teisel bändi koosseisul. Ma ei näe mitte lõppu, vaid algusi ja arenguid. Iga musitseerimise keskkond, mille ma olen aastate jooksul kokku seadnud, on erinev versioon minu tunnetusest, milline võib olla muusika ja milline võib olla bänd. Kuid see on väga isiklik. Kui mul on bänd ja ma olen palganud teatud muusikud selles mängima, siis on see nii, sest mulle tundub, et nad on parimad teatud sound’i realiseerimiseks, milleks mul on peaaegu ürgne tung. Suurema osa ajast tunnen, et kõik need alad on jätkuvalt huvitavad. Mul pole tunnet, nagu oleks minu algatused kunagi lõppenud, sest kõik jätkub. Ma võiksin õnnelikult mängida muusikat “Bright Size Life’i” pealt ka praegu. See on elujõuline – argumendid peavad siiani paika ja on väärt, et nende üle mõelda. Ja ka kõik muu liigub edasi. On muusikuid, kes liiguvad läbi elu nagu uss oma nahka vahetades, ühelt asjalt teisele ja siis järgmisele. Minu jaoks on see nagu mingile varasemale struktuurile uue lisamine, nagu uute tubade ja tiibehitiste ja lisanduste ehitamine majale. Kõik on ühendatud minuga. Kõik on võimalik, kõik tundub mulle lõpmatu. Kuid tavaliselt on mul palju rohkem ideid kui need, milleni ma tegelikult jõuan, eriti viimasel ajal.\nKüsin sinult seitsme kitarrimängija nime, kes on olnud sulle olulised või on praegu. Kelle kontserdil ise viimati käisid?\nWes Montgomery, Kenny Burrell, Jim Hall, Joe Pass, Charlie Christian, Billy Bean, Pat Martino, George Benson.\nNeid, kes veel planeedil viibivad, läheksin vaatama iga kell! Olen näinud Pati ja George’i esinemisi paaril viimasel aastal.\nMilline on sinu harjutamise rutiin?\nMa olen väljastamisse takerdunud. Tavaliselt on mul vaja nii palju muusikat kirjutada või plaat lõpetada või midagi ära teha või tulla välja järgmise asja kontseptsiooniga ja seda uurima hakata jne, et mul on väga harva aega harjutada nii, nagu ma seda kunagi tegin. Aga kui ma olen turneel, siis saan lõpuks taas olla bändi kitarrimängija – mis on siiani üks mu lemmikasju. Kontsertreiside ajal saan ma ometi kitarrimängu kallal töötada. Meie kontserdid on pikad ja tavaliselt jõuan kohale kaks tundi enne kontserti, et soojendust teha jne. Nõnda saan veeta kuni viis tundi päevas kitarri käes hoides. Ma naudin seda.\nKas sul on uue muusika komponeerimisel ka mingid väljakujunenud reeglid, oma süsteem? Sinu sooloplaate kuulates tundub mulle, et see kõik on nii lihtne ja selge. Kuidas oled jõudnud soolomängus sellise helikeeleni?\nKui ma mõistsin, et suurem osa minu loomingust on kontseptuaalne ja et kirjutades on võimalik luua täielikke muusikalisi keskkondi, kus midagi juhtuma hakkab, siis võtsin ma selle täiega omaks. Ma naudin, et suudan konteksti leiutada. Mulle meeldib selge eesmärk. Tulemused võivad kuuldavaks saada paljudel eri viisidel – kuid kui algne eesmärk tugineb isiksuse usaldusväärsusele, siis on sel tihti hea tulemus.\nTean, et kitarri (eriti akustilise) ja enda jaoks ideaalse instrumendi leidmine on pikk protsess. Kuidas jõudsid nende pillideni, millega oled juba aastaid mänginud (Ibanez ja Linda Manzer)?\nPõhimõtteliselt on kitarr üks puutükk, millel on keeled peal. Mulle meeldivad kitarrid, võib-olla nüüd isegi rohkem kui kunagi varem, kuid ma suhtun neisse nagu puusepp kruvikeerajatesse oma tööriistade hulgas – need on vajalikud, et töö ära teha, neid on mitmesuguseid, et teha eri asju jne. Ja väga hea kruvikeeraja ei aita ehitada maja, kui sa ei tea, kuidas maja ehitada. Heade riistadega võib suurepärane käsitööline valmistada mida iganes. Nii see on. Aga küsimusele vastates – olen aastaid kasutanud signatuurmudeli prototüüpi, mille Ibanez mulle valmistas. Varem mängisin oma vanal Gibsonil, kuid see ei suutnud vastu panna sellisele kuritarvitamisele, mida toob kaasa 200 järjestikust kontserti.\nLinda Manzer on osutunud suurepäraseks kaastööliseks – ma annan talle veidrad ideed ja tema viib need ellu.\nKitarrimängijatel on tihti probleeme kätega. Kuidas sina oma tervise eest hoolitsed?\nMa olen väga lõdvestunud. Kui esinemise ajal mu selja taha astuda, siis võib mu mõlemad käed pilli küljest kergesti eemale lüüa. Ma vaevu puudutan seda; kuid mängin samas ka tõesti tugevalt, mitte pehmelt ega nõrgalt – see on üks veider segu. Eelsoojendus on mulle väga oluline – väga tähtis on hoida kõik lõdvestununa. Minu jaoks on puudutus kõik.\nKuidas sina ja sinu muusikud suudate nii pikki kontsertreise teha?\nMa olen seda pikka aega teinud ja minu ainevahetus on just nagu sellega kohanenud. Mul on teatud rutiin, mida ma kontserdiks valmistudes iga päev järgin. Iga kontsert on minu jaoks kõige tähtsam ning ma mängin iga kontserti nii, nagu oleks see mu kõige viimane. See aitab luua käesolevale hetkele teatud fookuse. Aga asjad juhtuvad. Jääd haigeks, hilined, polnud aega õigesti valmistuda, kellelgi bändis oli vilets päev jne – kõik need asjad mõjuvad ka. Osata kõige selle taustal tegutseda on võib-olla kõige tähtsam.\nUsun, et seda intervjuud loeb enamik eesti kitarrimängijaid, sealhulgas ka palju noori muusikuid. Mida sa ütleksid neile soovituseks?\nKui sa oled oma bändis kõige parem, siis mine teise bändi. Ole alati nende muusikute lähedal, kes teavad asju, mida sina ei tea.\nPat Metheny Unity Group esineb Jazzkaarel pühapäeval, 27. aprillil kell 19 Tallinnas Nokia kontserdimajas.\nPatrick Bruce “Pat” Metheny (59) on ameerika džässkitarrist ja helilooja. 15aastaselt võitis ta džässiajakirja Down Beat stipendiumi. 18aastaselt sai temast Miami ülikooli õppejõud, ja peagi õpetas ta juba kuulsas Berklee Muusikakolledžis. Seal pälvis ta imelapse kuulsuse.\nLaiemalt sai Metheny kuulsaks pärast ajakirja Guitar Player Magazine intervjuud 1975. aastal ning kahekümne ühe aastaselt salvestatud debüütalbum “Bright Size Life” (1976), kus musitseerisid ka bassigeenius Jaco Pastorius ja löökriistamängija Bob Moses, tõstis ta džässimaailma tippu. Ta on esinenud ja salvestanud koos Chick Corea, John Scofieldi, Herbie Hancocki, Brad Mehldau, Joni Mitchelli, Milton Nascimento, Santana ja paljude teistega.\nAjakiri Down Beat on ta kolmel korral valinud aasta kitarristiks ning praktiliselt iga plaat, mille ta oma ansambliga salvestab, võidab ka Grammy auhinna.\nPat Metheny värskeim album kannab pealkirja “Kin” ja see ilmus käesoleval aastal.\nKeerulisem, liigendatum, põnevam\nSuurepäraste helimaastike looja ja kahtlemata ühe džässkitarriajaloo väljapaistvama ning innovaatilisema kitarrikunstniku Pat Metheny ja tema Unity Groupi teist albumit lahti pakkides olid närvilõpmed ootusärevusest kuumad. Kuklas kumas esimese plaadi kogemus, kui pärast esmast kuulamist panin plaadi karpi tagasi ja siis mõne päeva jao seedimise järel selle taas välja võtsin. Nüüd on see minu elu kümne kõige rohkem kuulatud albumi seas. Nii võimas kogemus paneb paratamatult oma pitseri.\nMetheny muusikat kuulates tundub, et see on ajatu, et see on meie juures juba ammu. Vaadates ja kuulates teda kontserdil, tajume puhast energiat, lapselikku mängurõõmu muusikast. Metheny oleks justkui kellegi teise, mitte maapealse käe ja mõtte pikendus – puhas ja suur.\nMetheny on teinud uuel plaadil mitu kummardust – Ornette Colemanist (“Genealogy”) kuni üldlevinud popmuusika kompositsioonireeglite parimal tasemel teostatud ja just nagu Anna Maria Jopeki lüürikat ootava looni “We Go One”.\nKaunis ballaad “Born” kulgeb alguse pikast pingest kannatamatuseni, et siis lõpuks vabaneva täiusliku kulminatsioonini jõudes vaikselt kaugusse kaduda. See on kauaks kummitama jääv meistriteos.\nLoo “Kqu” teema kõlab kui vana hea Keith Jarrett koos Jan Garbarekiga. Nauditav on kuulda vihjeid eelnevate aastakümnete loomingule – ballaadis “Adagia” hoiab Metheny sõbrakätt oma vanade fännide õlgadel. Viited, mis albumit kuulates tekkisid, toetuvad ka Metheny enese poolt nimetatud eeskujudele. Suurim erinevus või uudsus võrreldes tema varasema loominguga on vahest see, et taktimõõdud on muutunud keerulisemaks, kompositsioonid liigendatumaks ning harmooniad põnevamaks. Metheny soolodes paitasid treenitud kõrva mitmed uued fraasid.\nOmaette peatükki vääriksid Metheny ansamblikaaslastena suurepäraselt mängivad muusikud Chris Potter, Antonio Sanchez, Ben Williams ja Giulio Carmassi, kelle panust plaadil on raske üle hinnata.\nPanen ka “Kini” mõneks ajaks ootele, et Metheny esimese Eesti kontserdi mõju järel see kiiresti plaadimängijasse tagasi poetada.\nIntervjuu autor Ain Agan (54) on silmapaistev eesti džässkitarrist ja helilooja. Ta on Tartu Ülikooli Viljandi kultuuriakadeemia kitarriõppejõud ning Viljandi kitarrifestivali asutaja ja kunstiline juht. Ta on erakordselt mitmekülgne muusik, millest annavad tunnistust kümned ja kümned heliplaadid, millel ta on kaasa löönud. Agan mängib nii džäss-, pop- kui folkmuusikat ning juhib paljusid ansambleid või kuulub nende koosseisu: Agan/Maaker duo, Mai Trio, Agan Group jpt. Ain Agan oli Estonian Dream Big Bandi asutamise juures ja ansambli Eesti Keeled asutaja. Ta on esinenud Rootsis, Soomes, Prantsusmaal, Kanadas, USAs, Venemaal, Hiinas, Austrias, Inglismaal, Iirimaal, Norras, Taanis ja Fääri saartel.\nAin Agan on välja andnud kolm sooloplaati, tema värskeim album on koos kitarrist Oleg Pissarenkoga salvestatud duoplaat “A2O” (2010).\n2014. aastal kaitses ta magistrikraadi muusikahariduses.


Sugar Cane Set / DROPS 225-13 - DROPS Design tasuta kudumise mustrid\n2 DROPS Alpaca lõngaga soonikkoes kootud lahtine vest ja palmikukeeruga peapael suurustele S kuni XXXL\nVõtmesõnad: diagonaalne soonik, ilma varrukateta, kaelussall, kinnine vest, komplekt, kõrge krae, patent, peakatted, peapaelad, vestid,\nDROPS disain: mudel nr z-949\nPeapael: S/M - M/L - L/XL\n250-250-250 g värv nr 302, kaamel\n250-250-250 g värv nr 2020, hele pähkel\nSUURUSED: S/M - M/L - L/XL\nPeaümbermõõdule: 54/56 kuni 58/60 cm\nLaius: 12 - 13 - 14 cm\n50-50-50 g värv nr 302, kaamel\n50-50-50 g värv nr 2020, hele pähkel\nDROPS RINGVARDAD: 4 mm\n16 silmust lai ja 40 rida (20 rida lugedes parempidi silmuseid) kõrge patentkoes 2 lõngaga = 10 x 10 cm.\nLaius: umbes 42-45-48 cm. Pikkus: 48-50-52 cm.\n200-200-250 g värv nr 302, kaamel\n200-200-250 g värv nr 2020, hele pähkel\nDROPS RINGVARDAD: 5 mm (40 ja 60 cm)\n14 silmust lai ja 36 rida (18 rida lugedes parempidi silmuseid) kõrge patentkoes 2 lõngaga = 10 x 10 cm.\nEt peapael hoiaks ilusti ümber pea, siis peaks see olema umbes 6-7 cm lühem kui peaümbermõõt.\nSilmuseid lugedes ei arvestada patentkoes olevaid õhksilmuseid.\nSKEEMID: Vaata jooniseid A.1 kuni A.4 peapaela ühendamiseks.\n1. RIDA (töö pahemal pool): koo ääresilmused nagu kirjeldatud juhendis – igal real, koo * 1 parempidi, 1 õhksilmus, tõsta 1 silmus kudumata pahempidi võttega *, korda * kuni *, kuni jääb 2 silmust reale, koo 1 parempidi, 1 ääresilmus.\n2. RIDA (töö parem pool): koo 1 ääresilmus, * 1 õhksilmus, tõsta 1 silmus kudumata pahempidi võttega, koo õhksilmus ja kudumata silmus parempidi kokku *, korda * kuni *, kuni jääb 2 silmust reale, tee 1 õhksilmus, tõsta 1 silmus kudumata pahempidi võttega, koo 1 ääresilmus.\n3. RIDA (töö pahemal pool): koo ääresilmus, * koo õhksilmus ja kudumata silmus parempidi kokku, tee 1 õhksilmus, tõsta 1 silmus pahempidi võttega kudumata *, korda * kuni * kuni jääb 2 silmust, koo õhksilmus ja kudumata silmus parempidi kokku, koo ääresilmus.\nPATENTKUDE (ringselt kududes):\n1. RING: * tee 1 õhksilmus, tõsta 1 silmus kudumata pahempidi võttega, koo 1 parempidi *, korda * kuni * kuni ringi lõpuni.\n2. RING: * koo pahempidi kokku õhksilmus ja kudumata silmus, tee 1 õhksilmus, tõsta 1 silmus kudumata pahempidi võttega *, korda * kuni * ringi lõpuni.\n3. RING: * tee 1 õhksilmus, tõsta 1 silmus kudumata pahempidi võttega, koo parempidi kokku õhksilmus ja kudumata silmus *, korda * kuni * ringi lõpuni.\nKASVATAMISE NIPP (vestil)\nKasvata 2 silmust, kududes 3 silmust samasse silmusesse järgmiselt: koo 1 parempidi, aga ära lase silmust maha vasakult vardalt, tee 1 õhksilmus, koo veel kord 1 parempidi samast silmusest vasakul vardal = 2 silmust kasvatatud.\nKoo uued silmused patentkoes – esimesel real pärast kasvatust kootakse parempidi silmused ilma juurdekuuluva õhksilmuseta, kuna neid ei ole veel tehtud.\nKAHANDAMISE NIPP (vestil):\nKahanda pärast 1. silmusemärkijat:\nkoo 8 silmust pärast silmusemärkijat nagu enne, tõsta kudumata järgmine silmus + õhksilmus parempidi võttega (= patentkoes silmus), koo parempidi kokku järgmised 2 silmust + õhksilmust ning tõsta kudumata silmus + õhksilmus üle kokkukootud silmuse (= 2 silmust kahandatud).\nKahanda enne 2. silmusemärkijat:\nkoo kuni jääb 11 silmust enne silmusemärkijat, koo parempidi kokku järgmised 3 silmust + õhksilmused (= 2 silmust kahandatud).\nKootakse edasi-tagasi. Otsad õmmeldakse kokku palmikukeeruks.\nLoo 19-21-23 silmust 4 mm sukavarrastele 2 DROPS Alpaca lõngaga (igast värvist 1). Koo 1 RIPSIVALL (2 rida ripskoes) edasi-tagasi - vaata ülevalt.\nNüüd jätka, tehes 1 ääresilmuse mõlemal küljel, mis tõstetakse kudumata rea alguses ja kootakse parempidi rea lõpus – IGAL real.\nKoo PATENTKUDE (edasi-tagasi) – loe ülevalt, tehes 1 ääresilmuse mõlemal küljel. Loe PATENTKOES SILMUS. JÄLGI KOETIHEDUST!\nKui peapaela pikkus on 49-51-53 cm loomise reast – loe KUDUMISE NIPPI, koo 1 ripsivall. Koo silmused lõdvalt maha parempidi töö paremal pool.\nTöö on ristkülikukujuline. Murra töö pikuti pooleks – vaata joonist A.1.\nPane otsad vaheldumisi – vaata joonist A.2, otsad on kordamööda üksteise peal, servad kohakuti – vaata joonist A.3.\nNüüd õmble servad kokku läbi kõikide kihtide mööda kriipsjoont joonisel A.4 (üle serva), silmuse haaval - jälgi, et õmbled läbi kõigi kihtide ja et õmblus ei jääks pärast pööramist näha. Katkesta ja kinnita lõng. Keera peapael ümber nii, et õmblus jääb peitu.\nKootakse ringvarrastega osadena edasi-tagasi, mis õmmeldakse lõpuks kokku, Lõpuks tehakse ringselt krae.\nLoo 88-94-100 silmust 5 mm ringvarrastele 2 DROPS Alpaca lõngaga (1 mõlemast värvist).\nNüüd jätka, tehes 1 ääresilmuse mõlemal küljel, mis tõstetakse kudumata rea alguses ja kootakse parempidi rea lõpus – IGAL real järgmiselt: koo ääresilmus, * koo 2 parempidi kokku (= 1 silmus kahandatud), tee 1 õhksilmus, tõsta 1 silmus kudumata pahempidi võttega *, korda * kuni * kuni jääb 3 silmust, koo 2 parempidi kokku (= 1 silmust kahandatud), 1 ääresilmus. Nüüd on real 59-63-67 silmust. Loe PATENTKOES SILMUS. Korda patentkoe 2. ja 3. rida kududes edasi-tagasi - loe ülevalt.\nKui töö pikkus on 46-48-50 cm, koo maha keskmised 19 silmust kaelaaugu jaoks ja lõpeta õlad eraldi.\nJärgmisel real koo maha 2 silmust kaela poolt = 18-20-22 silmust jääb õlale. Jätka patentkoes, tehes 1 ääresilmuse mõlemal küljel.\nKui töö kõrgus on 48-50-52 cm, koo silmused maha parempidi. Koo õhksilmused maha eraldi, et serv jääks venivam.\nLoo 88-94-100 silmust 5 mm ringvarrastele 2 DROPS Alpaca lõngaga (1 mõlemast värvist). Nüüd jätka, tehes 1 ääresilmuse mõlemal küljel, mis tõstetakse kudumata rea alguses ja kootakse parempidi rea lõpus – IGAL real järgmiselt:\nkoo ääresilmus, * koo 2 parempidi kokku (= 1 silmus kahandatud), tee 1 õhksilmus, tõsta 1 silmus kudumata pahempidi võttega *, korda * kuni * kuni jääb 3 silmust, koo 2 parempidi kokku (= 1 silmust kahandatud), 1 ääresilmus. Nüüd on real 59-63-67 silmust.\nKorda patentkoe 2. ja 3. rida kududes edasi-tagasi - loe ülevalt.\nKui töö kõrgus on 17-19-21 cm – järgmine rida on töö paremal pool, paigalda 2 silmusemärkijat nii: 1 silmusemärkija 6.-8.-10. silmusesse mõlemal küljel (= pahempidi silmus mustris).\nJärgmisel töö parempoolsel real, alusta silmuste nihutamist, kahandades ja kasvatades järgmiselt: koo esimesed 6-8-10 silmust nagu enne, kasvata 2 silmust järgmisesse silmusesse – loe KASVATAMISE NIPPI, koo järgmised 8 silmust, kahanda 2 silmust – loe KAHANDAMISE NIPPI, koo kuni jääb 11 silmust enne järgmist silmusemärkijat, kahanda 2 silmust – loe KAHANDAMISE NIPPI, koo järgmised 8 silmust, kasvata 2 silmust järgmisesse silmusesse – loe KASVATAMISE NIPPI, koo viimased 6-8-10 silmust. Nüüd on kasvatatud ja ka kahandatud 4 silmust. Kahanda ja kasvata nii igal 14. real (st. iga 7. parempidi silmus kõrguses) kokku 7 korda.\nJätka kudumist, kuni töö pikkus on 42-44-46 cm.\nNüüd tõsta keskmised 11 silmust abilõngale kaelaaugu jaoks ja lõpeta õlad eraldi. Koo silmuseid maha iga kaelapoolse rea alguses järgmiselt: 2 silmust 3 korda = 18-20-22 silmust jääb õlale. Jätka patentkoes, tehes 1 ääresilmuse mõlemal küljel.\nÕmble kokku õlaõmblused mahakudumise rea kõrvalt, jäta küljed lahti.\nAlusta umbes seljaosa keskelt ja koo vardale 26 silmust kuni abilõngani, koo silmused abilõngalt, koo vardale 27 silmust kuni seljaosa keskele = 64 silmust on ringil. Koo ringselt patentkoes, aga jälgi, et parempidi silmuste triibud jätkuvad.\nKui krae kõrgus on 24 cm, koo silmused maha patentkoes – koo õhksilmused maha eraldi. Keera krae tagasi.\nSoovikorral või krae keerata töö pahemale poole ja kinnitada väikeste pistetega - jälgi, et õmblus jääks veniv.\nTänan valimast DROPS Designi! Me anname endast parima, et meie juhendid oleks kergesti arusaadavad. Kõik mustrid on tõlgitud Norra keelest, alati on võimalik kontrollida arvutusi ja mõõte originaaljuhendist (DROPS 225-13) .\nJäta kommentaar mustrile DROPS 225-13


RIKS jäi süüdi seaduse rikkumises - ITuudised\nAutor: Laura Mallene • 8. jaanuar 2013\nRIKS jäi süüdi seaduse rikkumises\nRahandusministeerium määras Riigi Infokommunikatsiooni Sihtasutusele (RIKS) rahatrahvi seaduse rikkumise eest riigihanke korraldamisel. RIKS kaebas otsuse edasi.\nLäinud aasta juunis kirjutas Äripäev RIKSi väga detailsest autohankest, mis sobis vaid ühele kindlale autole. Rahandusministeerium algatas seejärel väärteomenetluse. Nüüd teatas ministeerium, et määras rahatrahvi väärteo eest, mis seisnes hankelepingu sõlmimises riigihangete seaduse (RHS) nõudeid rikkudes.\nRIKS rikkus rahandusministeeriumi teatel RHS-i nõudeid riigihanke „Kuue linnamaasturi liisimine kasutusrendiga kuuekümneks kuuks“ korraldamisel.\nSihtasutus esitas rahandusministeeriumi väärteootsuse peale kaebuse kohtule eelmise aasta viimasel päeval, seega ei ole väärteootsus jõustunud.\nRIKS-i toimepandud väärtegu seisnes selles, et linnamaasturite kasutusrendiga liisimiseks korraldatud riigihanke tehnilises kirjelduses nimetati tüüpe „DDS“ ja „USS“, mida kasutavad sõiduki mägipiduri ja paigaltvõtu funktsioonide tähistamiseks eelkõige Nissan ja Renault ning tüüpi „All-mode 4x4-i“, mida kasutab sõiduki neliveo tähistamiseks eelkõige Nissan. Konkreetsete tootjate kasutatavate tähelühendite nimetamisega riigihanke tehnilises kirjelduses, ilma viite „või sellega samaväärne“ märkimiseta, annab hankija riigihankes osalemisel lubamatu eelise tootjatele, kes vastavalt tähistatud tooteid turustavad.\nSamuti sõlmis RIKS riigihanke tulemusena hankelepingu lubamatult isikuga (liisinguandjaga), kes riigihankes ei osalenud ja pakkumust ei esitanud. Rahandusministeerium on seisukohal, et riigihanke tulemusena saab hankelepingu sõlmida üksnes isikuga, kes on riigihankes osalenud ja esitanud pakkumuse, mille hankija on tunnistanud edukaks. Kuna riigihankes osales ja eduka pakkumuse esitas Fakto Auto AS, saanuks hankelepingu sõlmida üksnes AS-iga Fakto Auto.\nAsjaolu, et isik, kellega RIKS hankelepingu sõlmis (liisinguandja), üksnes finantseeris sõidukite liisimist AS-ilt Fakto Auto, ei võimalda täpselt reguleeritud riigihanke menetluses õigustada sellise isikuga hankelepingu sõlmimist, kes riigihankes ei osalenud ja edukaks tunnistatud pakkumust ei esitanud.